Ofsaveðrið sem gekk yfir landið í vikunni og þær afleiðingar sem það hefur haft hefur vakið margar spurningar um innviði landsins og hvað þurfi að gera betur . Elín Margrét Böðvarsdóttir fréttamaður fær Bjarna Benediktsson , fjármála - og efnahagsráðherra , í Víglínuna á Stöð 2 í dag sem fer meðal annars yfir viðbrögð stjórnvalda en þjóðaröryggisráð var til að mynda kallað saman sérstaklega vegna veðursins , í fyrsta sinn utan reglubundinna funda ráðsins . Þá ræða þau einnig pólitíkina og stöðuna í stjórnarsamstarfinu nú þegar kjörtímabilið er hálfnað . Í seinni hluta þáttarins verða þau Tryggvi Þór Haraldsson , forstjóri Rarik og Ragnheiður Jóna Ingimarsdóttir , sveitarstjóri Húnaþings vestra gestir Víglínunnar . Þau fara yfir stöðuna í kjölfar óveðursins , ræða afleiðingarnar fyrir íbúa þess svæðis þar sem rafmagnsleysi varði hvað lengst og hvað hefur tafið nauðsynlegar framkvæmdir . Víglínan er í opinni dagskrá á Stöð 2 og Vísi og hefst klukkan 17:40 . Uppfært : Þáttinn í heild má sjá í spilaranum að ofan .